CELEX: 62017TN0621
Language: da
Date: 2017-11-06 00:00:00
Title: Sag T-621/17: Sag anlagt den 14. september 2017 — Taminco og Arysta LifeScience Great Britain mod EFSA

6.11.2017   
            
            
               DA
            
            
               Den Europæiske Unions Tidende
            
            
               C 374/46
            
         Sag anlagt den 14. september 2017 — Taminco og Arysta LifeScience Great Britain mod EFSA
   (Sag T-621/17)
   (2017/C 374/69)
   Processprog: engelsk
   
      Parter
   
   
      Sagsøgere: Taminco BVBA (Gent, Belgien) og Arysta LifeScience Great Britain Ltd (Edinburgh, Det Forenede Kongerige) (ved advokaterne C. Mereu og M. Grunchard)
   
      Sagsøgt: Den Europæiske Fødevaresikkerhedsautoritet (EFSA)
   
      Sagsøgernes påstande
   
   
               —
            
            
               Annullation af Den Europæiske Fødevaresikkerhedsautoritets afgørelse af 18. juli 2017, meddelt sagsøgerne den 20. juli 2017, om vurderingen af en anmodning om fortrolig behandling i forbindelse med ansøgningen om fornyelse af godkendelsesprocessen for thiram som et aktivt stof
            
         
               —
            
            
               Den Europæiske Fødevaresikkerhedsautoritet tilpligtes at betale sagsomkostningerne.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgerne anført fire anbringender.
   
               1.
            
            
               Første anbringende om manglende retligt grundlag for offentliggørelse.
               
                           —
                        
                        
                           Sagsøgerne fastholder, at offentliggørelse vil være ultra vires, idet der ikke foreligger et retligt grundlag, hvortil den sagsøgte kan henvise med henblik på at begrunde offentliggørelsen, hverken i henhold til forordning nr. 1107/2009, forordning nr. 178/2002 eller Kommissionens gennemførelsesforordning nr. 844/2012.
                        
                     
         
               2.
            
            
               Andet anbringende om, at den sagsøgte handlede ultra vires ved den foreslåede klassificering af thiram, idet Det Europæiske Kemikalieagentur er den eneste myndighed med retligt ansvar for klassificering af stoffer eller omklassificering af stoffer som omhandlet i forordning nr. 1272/2008, og idet den sagsøgte ikke har beføjelse i denne henseende.
            
         
               3.
            
            
               Tredje anbringende om, at den sagsøgte tilsidesatte sagsøgernes grundlæggende ret til forsvar ved ikke at sikre sagsøgerne en fuldstændig, passende og effektiv mulighed for at indgive bemærkninger til en foreslået omklassificering af stoffet.
            
         
               4.
            
            
               Fjerde anbringende om, at den sagsøgte tilsidesatte artikel 63 i forordning nr. 1107/2009 ved at beslutte at offentliggøre de oplysninger, som sagsøgerne havde anmodet om at få udtaget, hvilket vil kunne skade deres forretningsmæssige interesser.